24. huhtikuuta vuonna 1996 kello 0.30 Atlantan eteläosissa Georgiassa
tyhjältä tontilta kuului huutoja
Dorothy- ja Lansing-katujen risteyksessä.
Hei. Miten menee? Mike Young, Atlantan murharyhmä.
-Samson McClendon. -Hauska tavata.
Tutkin tapausta vuodelta 1996. Sinut oli listattu todistajaksi.
Kyllä. En unohda sitä koskaan. Asuin täällä silloin.
Kun kävelin ulos takaovesta...
näin palavan miehen siluetin.
Kuulin hänen huutavan apua. Aloin suihkuttaa vettä letkulla.
Hän oli kirjaimellisesti ilmiliekeissä päästä varpaisiin.
Hänen kasvonsa olivat liekeissä. Hän sanoi vain: "He ryöstivät minut."
MIES SYTTYI TULEEN RYÖSTÖYRITYKSESSÄ
Olen kirjoittanut sadoista kadonneista ja tunnistamattomista ruumiista,
mutta mikään tapaus ei ole vaikuttanut minuun näin.
Miten niin dramaattisesti kuollut
on yhä tunnistamaton lähes 30 vuotta myöhemmin?
Kasvoista tehtiin rekonstruktio.
-Tunnistatko hänet? -En.
Hän kuoli sairaalassa palovammoihinsa seuraavana päivänä.
Tuntuu kuin hänet olisi unohdettu täysin.
Jos en tee jotain, tapausta ei ratkaista koskaan.
Muutama vuosi sitten huomasin, että monista katoamisista
ei uutisoida lainkaan.
Perustin nettisivut nimeltä Find Our Missing
nostaakseni esiin tapauksia, joista ei puhuta.
Olen terapeutti, ja minulla on 9-vuotias poika.
Käyn läpi kadonneiden tietokantoja ja artikkeleita ja kirjoitan tarinoita
kiinnittääkseni huomiota tapauksiin.
Kun törmäsin vuoden 1996 tapaukseen,
halusin antaa hänelle hänen nimensä takaisin
ja auttaa perhettä selvittämään, missä heidän rakkaansa on.
Daniellen julkaisut Fultonin piirikunnan nimettömästä miehestä
eivät ole tuottaneet tulosta.
Hän tuli Georgian Atlantaan, jossa mies kuoli,
alkaakseen etsiä vastauksia itse.
Ensimmäiseksi hän soittaa DNA Doe -projektille.
Se käyttää geneettisiä tietokantoja ruumiiden tunnistamiseen.
Yksi tutkijoista asuu kaupungissa.
Hei, tule sisään. Hauska tavata. Tule sisään.
Yksi syy, miksi tapaus teki minuun vaikutuksen, oli luonnos.
Hänen silmissään on surua. Kuva on hätkähdyttävä.
-Totta, ja hän näyttää nuorelta. -Niin näyttää.
Jossain äiti miettii, mitä hänelle tapahtui.
Meidän on otettava tämä tapaus.
Siitä on lähes 30 vuotta. Tämä on ratkaistava.
Mutta heillä voi olla ongelma.
Tunnistamattomalta tarvitaan DNA-näyte tapauksen edistämiseksi.
Ruumis on ollut haudassa lähes 30 vuotta.
PIIRIKUNNAN OIKEUSLÄÄKÄRI
-Hauska tavata. -Danielle.
-Rebecca Somerhalder. -Kiitos, että saimme tulla.
Jokin tässä jutussa kiinnitti huomioni.
Ruumiinavausraportin mukaan torsossa ja raajoissa
oli 80 prosentin palovammat. Tässä on ruumiinavauskuva kasvoista.
Hänen leuassaan ja huulissaan oli turvotusta.
-Mitään tuntomerkkejä ei ollut. -Ei tatuointeja.
Hän oli 188-senttinen ja painoi 107 kiloa.
Hän piti huolta itsestään. Ei alkoholia, päihteitä tai huumeita.
-Vaikuttiko hän terveeltä? -Hän oli terve nuori mies.
Hän söi lihaa ja perunoita, koska ruumiinavauksen mukaan
vatsassa oli osittain sulanutta lihaa, maissia ja perunoita.
Juttu on vuodelta 1996, joten miten saamme DNA:ta?
-Onko hänestä kudosta jäljellä? -On.
Vuonna 2005 lähetimme kudoksen FBI:lle
ja pyysimme, että siitä otetaan DNA-näyte.
Olenko oikeassa ajatellessani, että tutkinnan näkökulmasta
ketään rikollista ei ole yhdistetty hänen DNA:hansa?
Ei, eikä kadonneita.
Säilytimme DNA-näytteen tästä tapauksesta.
Mikä ihme, että kaiken tämän ajan se odotti tätä päivää.
Kuulostaa siltä, että kuolinsyyntutkijat
-eivät unohtaneet tätä tapausta. -Ei. Enkä minä luovuta.
Muistan varmaan kuolemaani asti tapauksen 96-771.
En tiedä hänen nimeään, mutta kun kansio on pöydälläni,
puhun hänelle, vaikka jotkut ehkä pitävät minua hulluna.
Otan vastaan kaiken mahdollisen avun tunnistaakseni sinut.
Seuraavaksi DNA sekvensoidaan ja ladataan nettitietokantoihin,
joita sukututkimusta tekevät ihmiset käyttävät.
Rebeccan pitää löytää joku, jolla on samaa DNA:ta kuin tuntemattomalla.
Ajattelen aina, että tuntematon saa nimensä takaisin,
mutta se riippuu kunnollisista DNA-vastaavuuksista.
Tarvitsemme ainakin yhden prosentin vastaavuuden.
DNA DOE -PROJEKTIN RETRIITTI
-Minkä paikan haluat? Otan toisen. -Otan vasemman.
Tämä on jännittävää.
Huomenta kaikille. Tänään aloitetaan.
24. huhtikuuta vuonna 1996 nuori mies löydettiin Atlantasta.
Ruumis oli 80-prosenttisesti palanut,
eikä hän kysyttäessä kertonut nimeään ennen kuolemaansa.
Puhutaan DNA-vastaavuuksista.
Parhaalla osumalla on 4,6 prosenttia samaa DNA:ta.
-Uskomatonta. -Löydämme hänet kyllä.
Parhaiten tuntemattoman DNA:ta vastaa mies nimeltä Brett.
Yhteisen DNA:n määrä viittaa siihen,
että hän voi olla vanhemman serkku, eli toiset Brettin isovanhemmista
olisivat tuntemattoman isoisovanhemmat.
Se on mahdollista. Tätä toivoin mutta en odottanut.
DNA:ssa on toinenkin vihje.
Brett voi olla sukua tuntemattomalle vain äitinsä kautta.
Eli on rakennettava vain äidin puoleinen sukupuu.
Isän puolta ei tarvita.
Tehtävänä on rakentaa sukupuu Brettistä tämän äidin isovanhempiin
ja takaisin alas tuntemattoman henkilöllisyyteen.
Tiimi etsii netistä Brettin esivanhempia.
Selvitämme, missä he asuivat, kuolivat ja menivät naimisiin.
Haluaisin tietää, asuuko Brettin sukua lähellä tuntematonta.
Taisin tehdä läpimurron.
Hyvää työtä.
Eli jäljitin Brett Gainesin
ja hänen sisaruksensa muistokirjoituksen kautta.
Se on kirjoitettu hänen isälleen Robert Miller Gainesille
ja Brettin äidille Dorothylle.
Dorothyn äidin nimi on Mable, ja Mable on naimisissa Clyden kanssa.
He ovat Brettin isovanhemmat.
-Mistä he ovat kotoisin? -He ovat Georgiasta.
Mahtavaa. Mahtavaa.
ATLANTAN POLIISIASEMA
Hei, olen Danielle. Tulin tapaamaan ylikonstaapeli Youngia.
-Ylikonstaapeli Mike Young. -Hauska tavata.
-Hauska tavata. Tule sisään. -Kiitos.
Danielle pääsee käsiksi tapauksen alkuperäisiin tietohin.
-Sinun jälkeesi. -Kiitos.
Tapaus on huhtikuulta 1996.
Minäpä näytän. Tässä ovat rikospaikkakuvat.
Tämä on aukio, jolla kaikki tapahtui.
Hän juoksi Dorothy Streetille.
Hänen vaatteensa paloivat pois.
Nämä ovat hänen bokserinsa. Hänellä oli varmasti kipuja.
Se on epätavallinen ja kamala tapa kuolla.
Miksihän häntä ei ole tunnistettu?
Sormenjälkiä verrattiin tietokantaamme.
Mitään ei löytynyt. Kukaan ei etsinyt häntä.
Rikosetsivät lähettivät tiedonantajansa kyselemään kaduilta.
Joku sanoi, että nimi on mahdollisesti David.
Rikostutkijat kiersivät ovelta ovelle selvittääkseen,
oliko kukaan David-niminen kateissa. Heitä ei onnistanut.
Vihjeen mukaan tuntematon oli nähty kahden seksityöläisen kanssa.
Shanin ja Tashan. Toinen heistä löytyi, ja häntä kuulusteltiin.
Kello on 17.26, 20. kesäkuuta 1996.
Istun tässä Tashan kanssa. Mitä tiedät tästä tapauksesta?
Tietääkseni Shan oli viimeinen, joka oli hänen kanssaan.
-Hän väitti, että he juhlivat. -Väitti mitä?
-He juhlivat. -Mitä tarkoitat juhlimisella?
-Maksoiko mies seksistä? -He pelehtivät.
Selvä. Mitä Shan tiesi siitä, että mies paloi?
Hän sanoi, että miehellä oli bensaa tai kerosiinia.
Hän sanoi miehen sanoneen, että he näkisivät helvetissä.
Näkisivät helvetissä?
Eli Shan sanoi, että mies vihjasi haluavansa tappaa itsensä.
Entä puhe siitä, että sinä ja Shan sytytitte hänet tuleen?
En ollut edes ulkona sinä iltana.
Sen voi tulkita kahdella tavalla. Joko mies oli itsetuhoinen,
tai Shan sanoi niin, koska tiesi jotain muuta.
Yritti päästä pälkähästä. En tiedä.
Ryöstö on vain teoria. Teoria ei riitä syytteeseen.
Hänellä ei ollut nimeä, ja juttu loppui siihen.
12. heinäkuuta 1996, noin kolme kuukautta myöhemmin,
tapauksen aktiivinen tutkinta lopetettiin.
-Se päätyi umpikujaan. -Siksi on tärkeää löytää nimi.
No niin. Paikalla olleilla ihmisillä näyttää olleen käsitys,
että hänen nimensä voisi olla David.
Pidetään se mielessä, kun alamme rakentaa sukupuita.
Tiimin on rakennettava sukupuu alaspäin Brettin isovanhemmista.
Tuntematon on siellä jossain.
Montako lasta Clydella ja Mablella oli?
Mable syntyi vuonna 1927,
Clyde vuonna 1928 ja Dorothy vuonna 1931.
Voimme unohtaa Dorothyn, koska hän on Brettin äiti,
mutta yhdestä lapsesta tuli tuntemattoman isovanhempi.
Clydella on yksi lapsenlapsi.
Mablella on kaksi lastenlasta, mutta vain yksi poika.
Sukupuu johtaa näihin kahteen mieheen. Toisen pitäisi olla tuntematon.
Selvitetään, ovatko he elossa. Taidamme olla lähellä.
Tässä muistokirjoituksessa mainitaan lapsenlapsi Michael.
Michael on yhä elossa. Se ei siis ole hän.
Taisin löytää toisen lapsenlapsen Facebook-sivun.
-Onko hän elossa vai kuollut? -Hän on elossa.
Jotain jää huomaamatta. Otetaan uusiksi.
Kun aloittaa jutun, löytää joskus hyviä osumia ja sitä luulee helpoksi,
mutta kun tutkii asiaa, tajuaa, että on ongelmia.
Näyttää siltä, että joku sai lapsen, jota ei näy tiedoissa.
-Hei, olet varmaan Jim? -Mitä kuuluu, Danielle?
Danielle jatkaa tutkimuksiaan.
Hän tapaa poliisin, joka partioi sinä yönä, kun tuntematon paloi elävältä.
He palaavat Atlantan eteläiseen lähiöön.
-Onko tämä se paikka? -Kyllä. Tämä on Dorothy Street 23.
Kun saavuin paikalle, uhria lastattiin jo
Gradyn ambulanssiin ja siirrettiin pois.
Se oli varmasti järkyttävää.
Sellaiseen ei voi valmistautua tai harjoitella.
Oliko alue kovin erilainen silloin? -Oli.
Täällä näyttää nyt paljon paremmalta. Silloin täällä oli huonoja alueita.
Rikosten äänet kaikuvat jatkuvasti Atlantan kaduilla
kuin väkivaltaisen elokuvan loputon soundtrack.
Laita hänet maahan.
Atlantalla on ollut kyseenalainen kunnia
olla USA:n väkivaltaisimpien kaupunkien joukossa
ainakin viimeiset 20 vuotta. Ongelma on Atlantan lähiöissä.
Fultonissa tehtiin murhia neljä kertaa enemmän kuin maassa keskimäärin.
Pelkästään vuonna 1996 tapettiin 228 ihmistä.
Oliko Dorothy Streetin lähellä tiettyjä hengailupaikkoja?
Oli. Jonesboro Road oli ongelmallisimpia katuja.
Oikealla puolellani oli Church's Chicken.
Siellä oli seksityöläisiä ja huumediilereitä.
Joskus oli sanaharkkoja, fyysistä pahoinpitelyä ja sen sellaista.
Kuvittelin mielessäni ihmisiä hengailemassa täällä.
On useita teorioita, että se saattoi olla vahinko, itseaiheutettu
tai seksityöntekijä ryösti hänet.
-Sitä ei koskaan... -Vahvistettu, mikä yllätti minut,
koska silloin aktiivisia partioita oli paljon enemmän varmistamassa,
että rikollisuutta salattiin varsinkin olympialaisten aikaan.
Kaupunki sai paljon huomiota.
Olympialaiset alkavat tällä viikolla Atlantassa.
Seurassamme on pormestari Bill Campbell.
Avajaisiin on viisi päivää. Miten turvallisuushuoliin suhtaudutaan?
Atlanta on maailman turvallisin paikka olympialaisille.
Vierailijoilla ei ole huolen häivää.
Tuntematon kuolee 24. huhtikuuta.
12. heinäkuuta tapaus ei ole enää aktiivinen, mutta se on avoin.
Viikkoa myöhemmin, 19. heinäkuuta, olympialaiset alkoivat.
ATLANTA MYÖNTÄÄ SALANNEENSA RIKOKSIA SAADAKSEEN OLYMPIALAISET
RIKOKSEN SALAAMINEN
Danielle sai tietää, että Atlantan poliisi
suoritti sisäistä tutkintaa sen ajan poliisityöstä.
Useat poliisit väittävät,
että rikostapauksia vähäteltiin ja hylättiin.
Selvittämisprosenttia paisuteltiin
ja useita tapauksia suljettiin väärin perustein.
Syytteitä ei ole vahvistettu, mutta...
Hoidettiinko Fultonin piirikunnan tuntemattoman tapaus kunnolla,
koska he eivät halunneet ihmisten tietävän siitä?
Hyvä että selvitämme sitä nyt,
ja muutkin välittävät tapauksesta samalla tavalla kuin minä.
Mahdollinen salainen lapsi,
adoptiolapsi, avioton lapsi,
kaikki sellaiset perhetilanteet vaikeuttavat sukututkijoiden työtä,
mutta sellaista se on.
Ehkä on aika ottaa yhteyttä Brettiin. Ehkä hänen perheensä tietää jotain.
Otetaan yhteyttä Brettiin.
-Huomenta, hauska nähdä. -Samoin.
-Oletko valmis? -Olen valmis. Mennään.
Yhteydenotto on aina riski. Joskus ihmiset ovat halukkaita,
mutta joskus he sulkeutuvat, ja meillä on vain yksi tilaisuus.
Brett muutti Kaliforniaan,
mutta hänen Robert-veljensä asuu yhä Atlantassa.
Olisi hyvä, jos Robert tietäisi, onko serkkuja kateissa.
Ylikonstaapeli Young Atlantan poliisista.
Työskentelen selvittämättömien tapausten yksikössä. Neiti Rebecca.
Avasimme tapauksen vuodelta 1996.
Nuori mies löydettiin 80-prosenttisesti palaneena.
Emme pysty tunnistamaan häntä.
Syötimme DNA:n järjestelmään. Löysimme pari sukulaista,
ja te satutte olemaan yksi heistä.
Tiedättekö serkkuja, jotka olisivat voineet kadota niihin aikoihin?
Minä mietin. En muista mitään erityistä.
Robert vie heidät tapaamaan hänen ja Brettin 93-vuotiasta Dorothy-äitiä.
-Hei, mitä kuuluu? -Olen Rebecca.
Poikanne ja te olette sukua tälle tunnistamattomalle henkilölle.
Hyvänen aika. Hän muistuttaa sukulaisiamme.
Kyllä. Hän näyttää...
Tutulta. Minäkään en keksi muuta.
Veljenne on Clyde.
-Ja teillä on sisko Mable. -Kyllä.
Anna kun kysyn. Tiedättekö sukulaista,
-joka ehkä puuttuu tiedoista? -En.
Ei kuulosta tutulta.
-Kiitos paljon. -Kiitos teille.
-Kiitos, rouva. -Olkaa hyvät.
-Oletko pettynyt? -Olen.
Olin jo vakuuttunut siitä, että tämä ratkaisisi jutun.
Mutta on vielä yksi toivo. Brett ja Dorothy-äiti suostuivat
lataamaan DNA:nsa eri tietokantaan. Sieltä voi löytyä uusia vastaavuuksia.
Tiedän, ketkä ovat kolme parasta osumaa, mutta neljättä en tunnista.
Braylon Brown. Kahdeksan prosenttia yhteistä DNA:ta Dorothyn kanssa.
Se on aika paljon.
Kuka tämä Braylon on?
Tässä on Braylon, Atlanta. Hän on 28-vuotias.
Asuu äitinsä kanssa.
Marilyn syntyi vuonna 1961.
Hän on oikean ikäinen Clyden tai Mablen kadonneeksi lapsenlapseksi.
Hän voi olla tuntemattoman sisko. Katsotaanpa.
Löysin Marilynin osoitteen vuodelta 1995.
Adair Avenue on heti Church's Chickenin takana.
Se on alle kilometrin päässä Dorothy-kadun tapauksesta.
Tämä ei voi olla sattumaa. Ihan hullua.
-Hei, Danielle. -Hei.
-Meillä on uusi osuma, Braylon. -Olen innoissani.
Marilyn-äiti voi olla tunnistamattoman sisko.
Hän asui alueella, jossa rikos tapahtui.
Olen ällikällä lyöty.
-Huomenta. Jännittäviä uutisia. -En malta odottaa.
Meillä on kokonainen suvun haara,
josta emme tienneet, eikä edes Brett tiennyt.
Perhe asui Adair Streetillä. -Katsotaan, löydänkö sen.
Marilyn Brown asui siellä vuonna 1996.
Uskomme, että hän on tuntemattoman sisko tai siskopuoli.
Hän on yhä elossa.
Se menee niin lähelle, että voimme ottaa yhteyden Marilyniin
ja puhua hänelle.
Hyvää työtä.
-Haloo. -Hei, Marilyn. Olen Jimmy Sadler.
Olen Fultonin piirikunnan oikeuslääkärin tutkija
täällä Atlantassa, Georgiassa.
Tutkin tapausta vuodelta 1996, jossa tunnistamaton musta mies
musta mies vietiin Gradyn sairaalaan.
Hän kuoli siellä.
Uskomme, että hän voi olla veljesi.
-Onko sinulla veljeä? -Kyllä, minulla on veli.
-Mikä veljesi nimi on? -Hänen nimensä oli David.
David Brown. Hän katosi eikä palannut.
Uskon, että löytämämme henkilö voi olla kadonnut veljesi.
Voi luoja.
Antaisitko luvan DNA-testiin?
Kyllä.
DNA-TESTI VAHVISTAA, ETTÄ MARILYN ON TUNTEMATTOMAN SISKO
MIEHEN NIMI ON DAVID UBANK BROWN
Hän oli pikkuveljeni.
Heti kun astui taloon, näki Davidin hymyilevän.
Näen yhä hänen hymyilevän minulle.
Hän oli kiltti lapsi. Hän poimi kukkia ja toi ne minulle.
David oli huoleton.
Hän oli energinen ja positiivinen ihminen.
Muistan, että hän seurasi meitä kaikkialle, kun kävin kylässä.
Hän valmistui lukiosta ja teki töitä ravintolassa.
Emme tunteneet hänen ystäviään, koska hän ei tuonut heitä kotiin.
Hän nousi ylös yhtenä yönä ja lähti.
Hän halusi varmaan omaa tilaa, koska perhe oli iso.
Hän ei koskaan palannut.
Olin pari kuukautta vanha, kun hän katosi,
joten en edes tavannut häntä.
Tiedän, että isoäitini teki katoamisilmoituksen.
Äiti kyseli, missä hän on.
Hän aavisti jotain. David ei tullut takaisin.
David oli kateissa pari päivää.
Isoäiti näki uutisen, että joku poltettiin elävältä.
Hän katseli uutisia ja käski minun mennä katsomaan, kuka se oli.
Marilyn ja minä saavuimme sairaalaan.
Hän halusi, että menen katsomaan ruumista.
En halunnut nähdä sitä, joten katsoin lasin läpi.
Hän oli palanut ja aivan musta.
Sen takia en tiennyt, että se oli hän.
En tiennyt.
Marilyn sanoi, ettei hän usko, että se oli hänen veljensä.
Äiti tietää nyt nähneensä Davidin ruumiin sairaalassa.
Hän on murtunut.
Toivottavasti David antaa anteeksi, koska en tiennyt.
Hän on veljeni.
MARILYN EI TUNNISTANUT RUUMISTA
DAVID HAUDATTIIN FOREST LAWNIN HAUTAUSMAALLE
-Hauta on tässä. -Tämä tässä?
Ei hätää.
Etsimme 28 vuotta, koska luulin hänen olevan yhä elossa.
Se on tehnyt kipeää.
Olen pahoillani.
-Kunpa voisin nähdä hänet vielä. -Olisinpa saanut tavata hänet.
Pikkuveljeni. Kunpa syyllinen saataisiin kiinni.
Kuka olisi voinut tehdä jotain niin väärää?
Polttaa ihmisen. Siinäpä kysymys.
Nyt meillä on nimi. Nyt voimme avata tapauksen.
Voimme kartoittaa tuttavia, ystäviä, suhteita,
mitä tahansa, mikä johtaa niihin tapahtumiin.
Mitä kuuluu? Yritämme selvittää, oliko se tahallista vai vahinko.
Minun on aloitettava alusta ja rakennettava juttu uudelleen.
Tarvitsen apuasi. Tunsitko Davidin tuttuja hyvin?
Silloin oli paljon jengejä ja muuta. Vuonna 1996 kaikki oli huonosti.
En tiedä, kuka sen teki. David varmaan tunsi heidät.
He vain tekivät sen.
Sanooko kaksi nuorta naista nimeltä Tasha ja Shan mitään?
-Ei. -Ei. Hyvä on.
En ymmärrä, miten kukaan olisi voinut polttaa hänet niin.
Kaikki järjestyy.
Olin partiopoliisina sinä iltana vuonna 1996.
28 vuoden jälkeen haluan viedä tämän loppuun.
ATLANTAN POLIISI ON PÄÄTTÄNYT TUTKIA TAPAUSTA UUDELLEEN
On tärkeää saada oikeutta.
Hänen perheensä ansaitsee tietää, mitä hänelle tapahtui.
Olen iloinen, että olin mukana palauttamassa hänen nimensä.
Nyt hänen perheensä tietää, missä hän on.
Äidille oli vaikeaa kuulla uutiset veljestään.
Positiivista on se, että tapaamme uusia serkkuja.
Se tekee hänelle ihmeitä.
-Olet varmaan Marilyn. -Kyllä.
Olen Brett. Tässä Robert ja Michael.
Löysimme uuden sukuhaaran,
josta en aiemmin tiennyt. Se on hieno asia.
-Hauska tavata. -Mitä kuuluu?
David oli Clyde-setäni lapsenlapsi.
Clydella oli toinen perhe teini-ikäisenä.
-Minä olen Brett. -Hauska tavata.
Se on hyvä tunne. Se on uskomaton tunne.
Sain tietää ihmisestä, joka on minulle sukua.
Silmissäni oli iloa, kun näin heidät.
Näen selvästi Clyde-setää.
-Hänessäkö? -Ei, vaan sinussa.
Clyde kuoli vuosia sitten.
Emme tiedä, tiesikö hän toisesta perheestä.
Jopa maneereissasi ja puhetavassasi.
Olemme ehdottomasti sukua.
Olemme täällä Davidille tapahtuneen kamalan asian takia.
Suututtaa, kun ajattelee, että se tapahtui sukulaiselle,
mutta olen kiitollinen, että hänet on tunnistettu.
Nimettömän haudan paikalle pystyimme laittamaan hautakiven,
joka palautti hänen ihmisyytensä.
David Ubank Brown, sinua ei unohdeta koskaan.
Minuun sattui kun sain tietää, mitä sinulle tapahtui.
Olen pahoillani. Levätköön sielusi ja henkesi rauhassa.
Sinua ei unohdeta koskaan. Rakastan sinua.
Hän ei ole enää kadonnut tuntematon.
Hänellä oli perhe, joka rakasti häntä.
DAVID UBANK BROWNIN MUISTOLLE 1972 - 1996
Käännös: Päivi Honkapää